laion/Wikipedia-Exotic huggingface dataset:
יחסי סין–קמרון

יחסי סין–קמרון הם היחסים שבין הרפובליקה העממית של סין לרפובליקה של קמרון. היחסים בין המדינות החלו ב-26 במרץ 1971. בשנות ה-2000 ביקרו מספר דיפלומטים ביקורים ממלכתיים הדדיים. בשנת 2006 ביקר נשיא קמרון פול בייה בסין, וב-2007 ביקר נשיא סין חו ג'ינטאו בקמרון. שר החוץ הסיני, וונג יי, ביקר בקמרון ב-12 בינואר 2014. עקב קשריה הטובים עם סין, קמרון לא מכירה בעצמאותה של טאיוואן. מאז ה"פורום שיתוף הפעולה בין סין לאפריקה" הראשון שאירע בשנת 2000 העבירה סין לקמרון כ-2.4 מיליארד דולר. סין גם השתתפה בפרויקטים גדולים של בנייה בקמרון, ביניהם בניית נמל ימי, סכר הידרו-אלקטרי למרכז למחקר המלריה. בשנת 2008 עמד היקף הסחר בין שתי המדינות על 854 מיליון דולר, אך הוא פחת ל-813 מיליון דולר בשנת 2009, עקב המשבר הכלכלי העולמי. במהלך שנות ה-2000 האשימה האופוזיציה בקמרון את הממשלה בנאו קולוניאליזם, בשל העובדה שסוחרים סיניים הציפו את השווקים המקומיים במוצרים זולים בעלי איכות נמוכה, ופגעו בייצרנים המקומיים. Backgrounder: Relations between China, Cameroon People's Daily Online, March 23, 2010 "Chinese Foreign Minister Due In Cameroon Soon". CameroonOnline.org. 2015-01-05. אורכב מ-המקור ב-2015-01-06. נבדק ב-2015-01-05. Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection(הקישור אינו פעיל). CGD Working Paper 323. Washington DC: Center for Global Development. Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. Project 350. CGD Working Paper 323. Washington DC: Center for Global Development. Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. Project 289. CGD Working Paper 323. Washington DC: Center for Global Development. Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. Project 22850. CGD Working Paper 323. Washington DC: Center for Global Development. China Invades Country With Cheap, Fragile Goods AllAfrica.com via postnewsline.com, 28 August 2008
אדם אוקרואשווילי

אדם אוקרואשווילי (בגאורגית: ადამ ოქრუაშვილი אדם אוֹכְּרוּאַשְׁווִילִי; נולד ב-1 בינואר 1989) הוא ג'ודוקא גאורגי אשר מתחרה בקטגוריית המשקל הכבדה, מעל 100 ק"ג. אוקרואשווילי מחזיק במדליית ארד מאליפות העולם משנת 2015. באליפויות אירופה הוא זכה בחמש מדליות. מדליית זהב משנת 2015, שלוש מדליות כסף מהשנים 2013, 2014, ו-2017 ומדליית ארד משנת 2006. אוקרואשווילי התחרה פעמיים במשחקים האולימפיים בלונדון 2012 ובריו דה ז'ניירו 2016 והודח בקרבות המוקדמים. אדם אוקרואשווילי, ברשת החברתית פייסבוק אדם אוקרואשווילי, ברשת החברתית אינסטגרם אדם אוקרואשווילי, באתר הוועד האולימפי הבין-לאומי אדם אוקרואשווילי, באתר olympedia.org אדם אוקרואשווילי, באתר איגוד הג'ודו העולמי אדם אוקרואשווילי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
פיאטניצקיזאורוס

פיאטניצקיזאורוס (שם מדעי: Piatnitzkysaurus) הוא סוג של דינוזאור טורף ממשפחת הפיאטזקזאוריים אשר חי באמריקה הדרומית באמצע תור היורה. הוא קרוי על שם החוקר "אלחנדרו מטבייביץ פיאטניצקי" (Alejandro Matveievich Piatnitzky). מאובניו נמצאו ב-1979 בארגנטינה וכללו שני ממצאים. טורף זה היה דו-רגלי באורך 4–5 מטר ומשקל 270 ק"ג ודמה במראהו לאלוזאורוס. בעבר סברו שהיה שייך לקבוצת הקרנוזאוריה, בה נכלל גם האלוזאורוס, אך בהמשך התברר שהוא דמה יותר לבני משפחת המגלוזאוריים, מקבוצת המגלוזאורים. בימינו נחשב הפיאטניצקיזאורוס לקרובו של המארשוזאורוס. לעומת האלוזאורוס היה הפיאטניצקיזאורוס נמוך יותר, בעל מבנה אגן צר יותר ובעל עצמות ירך קצרות יותר, אך אולי היה מותאם יותר לריצה בשל מבנה רגליו. הוא היה בעל רגליים קדמיות קצרות בעלות שלוש אצבעות ועליהן טפרים חדים. לסתותיו היו ארוכות ובעלות שיניים מחודדות רבות. דינוזאור זה היה טורף-על בתור היורה של ארגנטינה והוא צד מיני דינוזאורים צמחונים. דינוזאור זה תואר על ידי החוקר חוסה בונפרטה ב-1979. מדיה וקבצים בנושא פיאטניצקיזאורוס בוויקישיתוף פיאטניצקיזאורוס, באתר האנציקלופדיה של החיים (באנגלית) פיאטניצקיזאורוס, באתר GBIF (באנגלית)
יאקוב סווייסטרופ

יאקוב סווייסטרופ (בדנית: Jakob Sveistrup; נולד ב-8 במרץ 1972) הוא זמר דני. ייצג את דנמרק בתחרות האירוויזיון 2005 שנערכה בקייב שבאוקראינה. סווייסטרופ נולד בקופנהגן ועבד כמורה לילדים בספקטרום האוטיסטי. ב-2003 החל להשתתף בתוכנית הכישרונות "כוכב להלילה" (Stjerne for en aften). בשנת 2005 זכה במקום הראשון ב-Dansk Melodi Grand Prix, קדם האירוויזיון הדני, באירוויזיון 2005 עלה לגמר, שם סיים במקום העשירי. באותה שנה התארח כזמר ליווי במופע שיר היובל באירוויזיון והוציא את אלבומו הראשון. בשנת 2006 פרש מעבודתו בהוראה, על מנת להתמקד בעבודתו המוזיקלית, והוציא את אלבומו השני. אתר האינטרנט הרשמי של יאקוב סווייסטרופ יאקוב סווייסטרופ, במסד הנתונים הקולנועיים IMDb (באנגלית) יאקוב סווייסטרופ, באתר ספוטיפיי יאקוב סווייסטרופ, באתר MusicBrainz (באנגלית) יאקוב סווייסטרופ, באתר דיזר יאקוב סווייסטרופ, באתר Yandex.Music (ברוסית) יאקוב סווייסטרופ, באתר Discogs (באנגלית) Så er det Melodi Grand Prix-tid: Gense de bedste danske bidrag, www.jv.dk, ‏2011-05-11 (בדנית) Abba's 'Waterloo' is voted best song of 50 Eurovision years, The Independent, ‏2005-10-24 (באנגלית) Jakob Sveistrup | Credits, AllMusic (באנגלית)
קאיה גרבר

קאיה ג'ורדן גרבר (באנגלית: Kaia Jordan Gerber; נולדה ב-3 בספטמבר 2001) היא דוגמנית על ושחקנית אמריקאית ממוצא יהודי. בתה של דוגמנית-העל סינדי קרופורד. גרבר נולדה בקליפורניה שבארצות הברית, לאב יהודי ולאם נוצרייה. הוריה הם סינדי קרופורד, דוגמנית-על שנודעת בזכות הצלחתה בשנות ה-80 וה-90, ורנדי גרבר, דוגמן עבר שהפך לאיש עסקים. אחיה הבכור הוא פרסלי גרבר, אף הוא דוגמן. משפחתם חוגגת חג מולד וקוראת לזה גם "כריסמוכה", אך יחד עם זאת חוגגים גם את פסח וליל הסדר, ואת יום כיפור. למדה באופן מקוון בבית הספר התיכון מאליבו. כשהייתה בת 10, הצטלמה לראשונה לקו הילדים "יאנג ורסאצ'ה" מבית המותג "ורסצ'ה". היא שיחקה לראשונה בגיל 15 בסרט הטלוויזיה "Sister Cities", לצד אלפרד מולינה ומישל טרכטנברג. גרבר דגמנה לכתבי עת מצליחים רבים: "ווג", "Teen Vogue", ו"פופ מגזין". ב-2017, היא הפכה לדוגמנית מסלול לראשונה לתצוגת הקולקצייה של "קלווין קליין" של ראף סימונס. מאז היא דגמנה גם על מסלולים של בתי האופנה של "מארק ג'ייקובס", "ברברי", "אלכסנדר וונג", "Coach", "פראדה", שאנל", "פנדי", "Moschino", ו"ורסצ'ה", לצד אמה, סינדי קרופורד, בשבוע האופנה אביב 2018. בפברואר 2018, גרבר כיכבה לראשונה על שער המגזין "Vogue Paris". בנוסף באביב 2018, השתתפה בקמפיינים של "ורסצ'ה", "קלווין קליין", "מארק ג'ייקובס", "סן-לורן", ו"אומגה". ב-2018 היא הובילה את הקמפיין של "מארק ג'ייקובס" לבשמי דייזי (לצד הדוגמנית הישראלית סופי מצ'טנר). בנוסף באותה שנה, שיתפה פעולה עם מעצב-העל קרל לגרפלד ליצירת "KarlxKaia", קולקציה ראשונה משלה על שמם. היא חתומה בסוכנות הדוגמנות DNA Model Management בניו יורק. גרבר זכתה בפרס "דוגמנית השנה" בטקס פרסי האופנה הבריטי לשנת 2018. בשנת 2021 החלה לשחק בעונה העשירית של סדרת האנתולוגיה של ריאן מרפי "אימה אמריקאית". בנוסף, החלה לשחק בסדרה אחרת של מרפי "סיפורי אימה אמריקאים", סדרת ספין-אוף ל"אימה אמריקאית" באותה שנה. בשנת 2022 גילמה את דמותה של סטארלט בסרט הדרמה התקופתי "בבילון" בביומיו של דמיאן שאזל אשר עלילתו מתרחשת בראשית המאה ה-20 על רקע תור הזהב של הוליווד. מדיה וקבצים בנושא קאיה גרבר בוויקישיתוף קאיה גרבר, ברשת החברתית פייסבוק קאיה גרבר, ברשת החברתית אקס (טוויטר) קאיה גרבר, ברשת החברתית אינסטגרם קאיה גרבר, במסד הנתונים הקולנועיים IMDb (באנגלית) נטעלי גבירץ, עוקפת את ג'יג'י ובלה: קאיה גרבר כובשת את שבוע האופנה, באתר fashionforward, ‏10 בספטמבר 2017 איתי יעקב, מי אתה רנדי גרבר? הכירו: הבעל והסוכן של אימפריית סינדי קרופורד, באתר Xnet‏, 5 בפברואר 2018 נאוה סילוורה‏, בת 16 הייתי: קאיה כובשת את המסלולים, סינדי מודאגת מדברים אחרים, באתר וואלה, 11 באוקטובר 2017 "MOST WANTED: Kaia Gerber". Manifesto. ארכיון מ-24 באוקטובר 2019. נבדק ב-8 באפריל 2020. {{cite web}}: (עזרה) "Why Cindy Crawford's Heart Belongs To Malibu". C Magazine. 28 בנובמבר 2018. ארכיון מ-30 באפריל 2019. נבדק ב-8 באפריל 2020. {{cite web}}: (עזרה) "Elle Decor Magazine article from 2002" (PDF). Elle Decor. ארכיון (PDF) מ-6 במאי 2019. נבדק ב-8 באפריל 2020. {{cite web}}: (עזרה) אלינור דביר‏, הדוגמנית הכי מבוקשת כרגע: קאיה גרבר משתלטת על הקמפיינים לסתיו, באתר וואלה, 16 באוגוסט 2018 טקס האופנה הבריטי לשנת 2018: מי דוגמנית השנה ומה לבשו הסלבס?, באתר החדשות - 13, ‏11 בדצמבר 2018 Ryan Murphy (@mrrpmurphy), אינסטגרם, ‏24 במרץ 2021
יחסי מאוריטניה–ניז'ר

יחסי מאוריטניה–ניז'ר הם היחסים שבין הרפובליקה האסלאמית של מאוריטניה לרפובליקה של ניז'ר. ב-10 באוגוסט 2013 חתמו ממשלות מאוריטניה וניז'ר על הסכם הגנה צבאית. שרי החוץ של שתי המדינות שיבחו בצורה הדדית את שתי הממשלות על פעולותיהן נגד פעילי טרור בחבל הסאהל, ואמרו כי צריך לחזק את הקשר בין המדינות בשל המטרות המשותפות שלהן. שר החוץ של מאוריטניה הוסיף כי "מאוריטניה וניז'ר הן שתי מדינות המאוחדות על ידי מרקם חזק של יחסים היסטוריים, תרבותיים, סוציולוגיים, גאוגרפיים וביטחוניים". למאוריטניה יש קונסוליה כללית בניאמיי, בירת ניז'ר, אך לניז'ר אין נציגות דיפלומטית במאוריטניה, והיחסים בין שתי המדינות מצומצמים מאוד. Gueye, Baraki. "Mauritania and Niger Sign Defence Pact." Magharebia. Nouakchott for Magharebia, 21 Aug. 2013. Web. 01 Jan. 2015.
יחסי מאוריציוס–קניה

יחסי מאוריציוס–קניה הם היחסים שבין רפובליקת מאוריציוס לרפובליקת קניה. בספטמבר 2015, במהלך ביקור קצר בניירובי, נפגשה נשיאת מאוריציוס עם נשיא קניה אוהורו קניאטה. בשנת 2012 החלו שתי הממשלות לעבוד על הסכם מיסוי כפול. ההסכם אושרר על ידי הפרלמנט של קניה במאי 2014, ונכנס לתוקף ב-2015. ההסכם הגדיל את הקשרים העסקיים בין המדינות והקל על חברות ממאוריציוס לעבוד בקניה. באוקטובר 2014 טענו לוביסטים קנייתים כי המהלך יפגע במשרד האוצר הקנייתי, משום שהוא יקל על חברות גדולות להתחמק מתשלום מיסים. שתי המדינות חתמו גם על הסכם לשיתוף מידע בנקאי בזמן אמת, דבר שמקל על רשויות המס בשתי המדינות. קניה מייצאת למאוריציוס בעיקר בעלי חיים. בשנת 2011 קנתה מאוריציוס 9,000 ראשי-בקר מקניה, בשווי של כ-2.5 מיליון דולר. [1]. President Gurib-Fakim is at home among scientists. Retrieved on 3 November 2015. Mauritius – Kenya Double Taxation Agreement (PDF) Retrieved January 26, 2015. Moses Michira, Lobby sues Treasury CS over 'illegal' tax deal with Mauritius The Standard October 10, 2014. Retrieved on January 26, 2015. Geoffrey Irungu, Kenya, Mauritius sign pact on sharing bank information Business Daily Africa August 9, 2011. Retrieved on January 26, 2015. Brian Oieno (29 במרץ 2011). "Kenya secures livestock market in Mauritius". The Star. אורכב מ-המקור ב-28 בינואר 2015. נבדק ב-26 בינואר 2015. {{cite news}}: (עזרה)
יחסי דרום אפריקה – מאוריציוס

יחסי דרום אפריקה–מאוריציוס הם היחסים בין רפובליקת דרום אפריקה לרפובליקת מאוריציוס. היחסים הדיפלומטיים הרשמיים בין שתי המדינות החלו ב-1994. דרום אפריקה היא משותפות הסחר הגדולות ביותר של מאוריציוס. כיוון ששתי המדינות חברות בחבר העמים הבריטי, המדינות מיוצגות זו בזו על ידי נציב עליון. לדרום אפריקה יש נציב עליון הממוקם בפור לואי. למאוריציוס יש נציב עליון הממוקם בפרטוריה. בזמן שלטון האפרטהייד הייתה בדרום אפריקה רק משלחת עסקית ממאוריציוס, שמוקמה ביוהנסבורג. מדיה וקבצים בנושא יחסי דרום אפריקה – מאוריציוס בוויקישיתוף הנציבות העליונה של מאוריציוס בפרטוריה Mauritius (The Republic) [דרושה הבהרה] SA, Mauritius sign economic cooperation agreement Port Louis Journal; Land of Apartheid Befriends an Indian Ocean Isle, New York Times, 28 December 1987
יחסי מאוריציוס–רוסיה

יחסי מאוריציוס–רוסיה הם היחסים שבין רפובליקת מאוריציוס לפדרציה הרוסית. היחסים הדיפלומטיים הרשמיים בין שתי המדינות החלו ב-17 במרץ 1968. למאוריציוס יש שגרירות הממוקמת במוסקבה. השגרירות נפתחה בשנת 2003. לרוסיה יש שגרירות הממוקמת במאוריציוס. שגרירות מאוריציוס במוסקבה שגרירות רוסיה במאוריציוס מסמכים על יחסי מאוריציוס–רוסיה באתר משרד החוץ הרוסי Ginsburgs, George; Slusser, Robert M. (1981). A calendar of Soviet treaties, 1958-1973. BRILL. p. 846. ISBN 90-286-0609-2. נבדק ב-2009-07-18. "Российско-маврикийские отношения". משרד החוץ של רוסיה. 16 בפברואר 2009. נבדק ב-2009-07-20. {{cite web}}: (עזרה) "Presentation of foreign ambassadors' letters of credence". The Kremlin, Moscow: Presidential Press and Information Office. 23 באוקטובר 2013. נבדק ב-2014-01-30. {{cite news}}: (עזרה)
יחסי הודו–לסוטו

יחסי הודו–לסוטו הם היחסים הבילטרליים שמתקיימים בין הרפובליקה של הוֹדוּ לבין ממלכת לסוֹטוֹ. 2 המדינות חברות בארגון המדינות הבלתי-מזדהות. ”בהתחשב בכך שהודו היא הדמוקרטיה הגדולה ביותר בעולם, ולנוכח תרומתה בעבר לקידום השלום”, החליטה לסוטו באופן רשמי להחזיר את מועמדותה של הודו למושב קבע ב-G4. לסוטו הכירה גם בקשמיר כחלק בלתי-נפרד מהודו, ותומכת בעמדה ההודית בנושא זה. על פי הנציבות העליונה של הודו באתר של פרטוריה, ”מאז 1996 הועברה הנציבות העליונה לפרטוריה ללסוטו במקביל, אך בלסוטו הנציבות העליונה התחילה רק בבוטסואנה. בעקבות ביקור ראש הממשלה מושיסילי בהודו באוגוסט 2003, פתחה לסוטו משלחת בניו דלהי, מר שביר פרבאי מונה לנציב העליון של לסוטו בהודו”. שרי מאן מוהן בקיה מונה להיות קונסול כבוד של לסוטו בהודו במרץ 2014 בטקס שנערך בבירת לסוטו מאסרו. הטקס בוצע על ידי הנציב העליון של הודו בדרום אפריקה. ב-2010–2011, הייצוא מהודו ללסוטו הוערך בסביבות כ-17 מיליון דולר. הייצוא מלסוטו להודו הוערך רק לכ-1 מיליון דולר. ב-2001, במסגרת הסכם עם הודו, צוות אימון של הצבא ההודי (IATT) התחיל באימון הצבא בלסוטו (LDF). להודו יש קונסוליה כללית במסרו. לסוטו יש משלחת בניו דלהי וקונסוליה במומבאי. "Archived copy" (PDF). אורכב מ-המקור (PDF) ב-2015-04-03. נבדק ב-2012-04-10. {{cite web}}: (עזרה) Shop, Indian Store (באנגלית) High Commission of India, Pretoria, South Africa : Honorary Consul, www.hcipretoria.gov.in (ארכיון) Indian Consulate General in Maseru, Lesotho, EMBASSYPAGES.COM Lesotho High Commission in New Delhi, India, EMBASSYPAGES.COM Lesotho Consulate in Mumbai, India, EMBASSYPAGES.COM ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
מרצדס-בנץ W112

מרצדס-בנץ W112 (בגרמנית: Mercedes-Benz W112) היא מכונית סלון בעלת 4 דלתות מסדרת "Ponton-Mercedes", אשר יוצרה על ידי יצרנית הרכב הגרמנית מרצדס-בנץ בין השנים 1961–1965 בתצורת סדאן, ובין השנים 1962–1967 בתצורות קופה וקבריולה. 4 דלתות - סדאן. 2 דלתות - קופה. 2 דלתות - קבריולה. "300 SE Sedan" - יוצר בין השנים 1961-1965, יוצרו 5,202 יחידות. "300 SE Coupé" - יוצר בין השנים 1962-1967, יוצרו 2,419 יחידות. "300 SE Convertible" - יוצר בין השנים 1962-1967, יוצרו 708 יחידות. "300 SE lang Sedan" - יוצר בין השנים 1963-1965, יוצרו 1,546 יחידות. "מרצדס-בנץ W112" דגם "300SECabrio" "מרצדס-בנץ W112" דגם "300SECoupe" "מרצדס-בנץ W112" דגם "300SEL" "מרצדס-בנץ W112" דגם "300SE" מרצדס-בנץ W108 מרצדס-בנץ W111 מרצדס-בנץ W114 מרצדס-בנץ W120 מרצדס-בנץ W180 מדיה וקבצים בנושא מרצדס-בנץ W112 בוויקישיתוף מרצדס-בנץ W112, סרטון באתר יוטיוב מרצדס-בנץ W112, סרטון באתר יוטיוב מרצדס-בנץ W112, סרטון באתר יוטיוב אתר מרצדס-בנץ העולמי אתר מרצדס-בנץ ישראל דגמי מרצדס-בנץ בשנות ה-60 heckflosse.nl Oswald, Werner (2001). Deutsche Autos 1945–1990, Band 4 (1. ed.). Stuttgart: Motorbuch Verlag. ISBN 3-613-02131-5. "מרצדס-בנץ W112" car.info/en-se/mercedes-benz/w112 דגמי "מרצדס-בנץ W112" - תמונות 9gag.com/tag/mercedes-benz-w112
כל שהשמים מרשים

כל שהשמים מרשים (באנגלית: All That Heaven Allows) הוא סרט דרמה רומנטית אמריקאי משנת 1955 בבימויו של דאגלס סירק עם ג'יין ויימן ורוק הדסון שהופיעו שנה לפני כן בסרט השיגעון הנפלא, גם הוא בבימויו של סירק שהתמחה בבימוי סרטי מלודרמה. התסריט מבוסס על ספר בשם זה מאת עדנה והארי לי. העלילה היא על סיפור אהבה בין אלמנה אמידה ומבוגרת לבין גנן צעיר ממנה. ג'יין ויימן הייתה אז בת 38 ורוק הדסון בן 30. בשנת 1995 נבחר הסרט לשימור בארכיון הסרטים הלאומי של ארצות הברית בספריית הקונגרס על היותו בעל חשיבות תרבותית, היסטורית ואסתטית. קארי סקוט (ג'יין ויימן) היא אלמנה אמידה המתגוררת בעיירה קטנה בניו אנגלנד. יש לה שני ילדים בוגרים: נד (ויליאם ריינולדס) וקייט (גלוריה תאלבוט). היא מסתגרת רוב הזמן בביתה וחברתה הקרובה שרה (אגנס מורהד) מנסה להוציא אותה בכוח לאירועים בקאנטרי קלאב המקומי. ידיד המשפחה המבוגר הארווי (קונרד נייג'ל) מחזר אחריה ומציע לה נישואים אבל היא מסרבת. בגינתה עובד רון קירבי (רוק הדסון), רווק צעיר ויפה תואר. הוא מתאהב בה ולוקח אותה לביקור במשתלה שלו ומכיר לה את חבריו מיק (צ'ארלס דרייק) ואלידה (וירג'יניה גריי). קארי מתרשמת מהאנשים הפשוטים בכפר ומתאהבת ברון למרות הבדלי הגילים והמעמדות ביניהם. רון מציע לקארי נישואים והיא מסכימה. בעיירה מתחילים לרכל עליהם כאילו רון מנסה להשתלט על נכסיה של קארי. גם ילדיה סובלים מכך וכאשר היא מבשרת להם על החלטתה הם מתנגדים לכך בתוקף. קארי לא עומדת בלחץ הנפשי ומודיעה לרון כי החליטה לבטל את אירוסיהם. רון מקבל זאת בצער וקארי ממשיכה לגור לבד בביתה לאחר שילדיה עזבו את הבית כל אחד לעיסוקיו. קארי נשארת לבדה בביתה, לא יכולה לעמוד בכך ונוסעת ביום שלג לביתו של רון אבל לאחר שהיא מגיעה למקום היא מתחרטת נכנסת לרכבה ויוצאת מהמשתלה. רון מבחין בה, רץ לעברה אבל נופל מגובה רב, מקבל זעזוע מוח ומאבד את הכרתו. אלידה מודיעה זאת לקארי שממהרת למקום ומוצאת את רון בביתו חסר הכרה. היא מתקרבת אליו ואז הוא פותח את עיניו, מזהה אותה והיא מתקרבת אליו ומודיעה לו שחזרה הביתה. מדיה וקבצים בנושא כל שהשמים מרשים בוויקישיתוף "כל שהשמים מרשים", במסד הנתונים הקולנועיים IMDb (באנגלית) "כל שהשמים מרשים", באתר נטפליקס "כל שהשמים מרשים", באתר AllMovie (באנגלית) "כל שהשמים מרשים", באתר Rotten Tomatoes (באנגלית) "כל שהשמים מרשים", באתר Box Office Mojo (באנגלית) "כל שהשמים מרשים", במסד הנתונים הקולנועיים KinoPoisk (ברוסית) קדימון לסרט כל שהשמים מרשים, באתר יוטיוב כל שהשמים מרשים, באתר TCM
מרצדס-בנץ MB100

מרצדס-בנץ MB100 (בגרמנית: Mercedes-Benz MB100) הם סדרות של כלי רכב מסחריים מתוצרת יצרנית הרכב הגרמנית מרצדס-בנץ אשר יוצרה בין השנים 1981–1996 על ידי "Mercedes-Benz España" בעיר ויטוריה בספרד. על בסיס דגמי ה"מרצדס-בנץ MB100" יוצר בדרום אפריקה (1995-2003) ובסין (2009-2014) הדגם: סאנגיונג איסטנה (קרוי גם: Daewoo Istana), בתצורות: מסחרית ומיניבוס. מסחרית. מיניבוס. טנדר. בסיס גלגלים קצר (2,455 מ"מ). בסיס גלגלים ארוך (2,680 מ"מ). "631.307 MB 100". "631.308 MB 100". "631.309 MB 100". "631.312 MB 120". "631.313 MB 120". "631.314 MB 120". "631.317 MB 140". "631.318 MB 140". "631.319 MB 140". "631.350 MB 140". "631.352 MB 140". "631.353 MB 140". "631.354 MB 140". "631.332 MB 100 D". "631.333 MB 100 D". "631.334 MB 100 D". "631.342 MB 100 D". "631.343 MB 100 D". "631.344 MB 100 D". "631.349 MB 100 D". "631.350 MB 100 D". "631.360 MB 160". "631.362 MB 160". "631.364 MB 160". "631.365 MB 160". "631.366 MB 160". "631.370 MB 180". "631.372 MB 180". "631.373 MB 180". "631.374 MB 180". "מרצדס-בנץ MB100" "מרצדס-בנץ MB100" "מרצדס-בנץ MB100" "מרצדס-בנץ MB100" "מרצדס-בנץ MB100" בשרות הצלב האדום "מרצדס-בנץ MB100" - טנדר "מרצדס-בנץ MB100" - מיניבוס "מרצדס-בנץ MB100" - מיניבוס (צולם בקפריסין) "מרצדס-בנץ MB120" "מרצדס-בנץ MB140", מנוע דיזל "מרצדס-בנץ MB140" - אמבולנס (צולם במלבורן, אוסטרליה "מרצדס-בנץ MB180" - אמבולנס (צולם בעיר "Varadero" (אנ') בקריביים) מרצדס-בנץ מרצדס-בנץ O309 מרצדס-בנץ L 319 מדיה וקבצים בנושא מרצדס-בנץ MB100 בוויקישיתוף מרצדס-בנץ MB100, סרטון באתר יוטיוב אתר מרצדס-בנץ העולמי אתר מרצדס-בנץ ישראל מסחריות תוצרת מרצדס mercedes-benz-vans.ca/en/achievements "מרצדס-בנץ MB100" motorpasion.com/monovolumen/y-este-es-el-amg-espanol-que-quiza-no-conocias-el-mercedes-mb-100-amg מרצדס-בנץ / Benz Classic - Vans - 1955-1993 - 1987: The Mercedes-Benz MB 100". (מרצדס-בנץ MB100) mercedes-benz.com/en/mercedes-benz/classic "מרצדס-בנץ MB100" - מפרט archive.org/web/20110706224550
אלשד

אַלֶשד (ברומנית: Aleșd, בהונגרית: Élesd (אֵלשד); ביידיש: אֵלאשד) היא עיר ברומניה במחוז ביחור (Bihor) שבטרנסילבניה. אין פרטים רבים על יהודי העיר מלבד אזכורם במפקד קהילות הונגריה, שם נכתב שבעיר 404 יהודים ובבעלות הקהילה מקווה ובית עלמין ולקהילה רב ושוחט. פנקס הקהילות, רומניה כרך שני, הוצאת יד ושם, ירושלים, תש"ם, עמ' 75 קהילות הונגריה, יוסף שפיצר, עמוד 31–32 מדיה וקבצים בנושא אלשד בוויקישיתוף אתר האינטרנט הרשמי של אלשד "אלשד", באתר JewishGen (באנגלית) ערך זה הוא קצרמר בנושא יישובים ברומניה. אתם מוזמנים לתרום לוויקיפדיה ולהרחיב אותו.
יעקב אלפרט

יעקב לבוביץ' אלפרט (באנגלית: Yakov Lvovich Alpert, ברוסית: Яков Львович Альперт;‏ 1 במרץ 1911 - 5 באוקטובר 2010) היה פיזיקאי אמריקאי יהודי יליד ברית המועצות אשר תחום המחקר העיקרי שלו היה פיזיקה של פלזמה בחלל. נולד באיבניץ (Ivnitsy), כפר ליד ז'יטומיר, אוקראינה למשפחה יהודית ענייה. בילדותו למד בחדר. בשנת 1928 הוא קיבל ציון מעולה בבחינת הכניסה של המכון הפוליטכני האוקראיני, אבל בגלל אביו שמקצועו כרוכל נודד לא נתפס כעבודה מכובדת, הוא קיבל סירוב בפנייתו ללמוד במכון; במקום זאת, הוא מצא עבודה כנגר. בשנת 1929 הוא עזב את ז'יטומיר למוסקבה, שם עבד תחילה כפועל בניין, ואחר כך כשרטט לתערוכות אדריכליות. בהמשך, הוא הצליח להשיג עבודה כטכנאי במכון הרדיו של משרד התקשורת ב-1931, ומאז נשאר בתחום זה. במהלך הקריירה המדעית שלו בברית המועצות עבד אלפרט בין השנים 1931–1934 במכון הרדיו לתקשורת; ולאחר מכן, מ 1935 עד 1951 במכון לבדב לפיזיקה של האקדמיה למדעים; ולבסוף במכון לגנטיקה של רדיו, ויונוספירה (איזמירן) מהאקדמיה למדעים, משנת 1952 ועד עזיבתו את ברית המועצות ב-1987. בשנת 1973 החליטו הוא ואשתו סבטלנה פיבקובה להגר. הצעד הראשון היה קבלת מכתב מקרוב משפחה בישראל, המזמין אותם להתיישב שם; באותה תקופה, אפילו לא-יהודים שעזבו את ברית-המועצות יכלו להגיע לישראל. הוא ביקש מכתב כזה באקדמיה הישראלית למדעים, ובבוא העת קיבל אותו. דבר רצונו לעזוב הגיע לידיעת השלטונות הסובייטיים, ובהתאם לרוח התקופה הוא נפגע מכך במקום עבודתו. מעמדו כמדען בכיר נפגע וכך גם משכורתו. באותו זמן, גם אשתו פוטרה מעבודתה במכון אחר ולא הצליחה למצוא עבודה. ב -1975 הם הורשו להגיש בקשה לאשרות יציאה, אך הבקשה נדחתה, וכך גם 26 בקשות נוספות שהגישו במהלך 12 השנים שלאחר מכן. במהלך תקופה זו, הוא לקח חלק פעיל בסמינר מדעי כדי לשמור על כישוריהם שלו ושל חבריו "מסורבי העלייה. הסמינר אורגן על ידי ויקטור בריילובסקי, והשתתפו בו גם אלכסנדר לרנר, יורי אורלוב ונתן שרנסקי. אם כי הוא עצמו לא היה מועמד להגירה, גם אנדריי סחרוב השתתף לעיתים קרובות בסמינר ותמך במסורבים עד גלותו לגורקי (ניז'ני נובגורוד) בשנת 1980. בעקבות מעצרו של בריילובסקי ב-1981, נערכו סמינרים אלו בדירתו של אלפרט. ב-1987 קיבלו בני משפחת אלפרט את הוויזות ויצאו לארצות הברית, לשם הגיעו ב-1988 והתיישבו בסמוך לבוסטון. במשך שארית חייו המקצועיים הוא היה מדען בכיר במכון הארוורד סמיתסוניאן לאסטרופיזיקה. הוא מעולם לא פרש רשמית, אבל הפרסום האחרון שלו בחסות המרכז לאסטרופיזיקה נעשה בשנת 2001. תחום העניין המרכזי של אלפרט היה: ריבוי של גלי רדיו, במיוחד טבעיים (כלומר, "אטמוספירה") מתחת ובתוך היוניוספירה. מבנה פיזי של יונוספירה ומגנטוספירה, תהליכי גל פלזמה באזורים אלה. אינטראקציה של גופים נעים עם פלזמה. בין השנים 1936-2001 פרסם 8 ספרים ברוסית ו-11 באנגלית (9 מונוגרפיות מקוריות, 3 מהדורות שנייה), האחרון הוא האוטוביוגרפיה שלו. כמו כן פרסם כ-200 מאמרים מדעיים ברוסית ובאנגלית וכתריסר מאמרים מדעיים פופולריים ברוסית. 43 מהם רשומים ב-Web of Science (אנ'). י.ל. אלפרט, מחווה לבית הספר המדעי של LI Mandelshtam י. אלפרט, קורות חיים (קובץ PDF). לב פיטאבסקי, הערכה בדו"ח פיזיקה 339, 2001. ההספד ב-American Geophysical Union, סעיף 17 (גיליון 77), סעיף 2010. ההספד ב-Physics-Uspekhi 54 (גיליון 5), 2011 (ברוסית). תרגום לאנגלית. ההספד בהבוסטון גלוב, 17 באוקטובר 2010. Yakov Alpert (2000). Making Waves: stories from my life. New Haven, Conn: Yale University Press. p. 162. ISBN 0-300-07821-8.
זכאת אל-פיטר

זכאת אל פיטר (בערבית: زكاة الفطر) היא מס אשר מפרישים המוסלמים בחודש הרמדאן לטובת הנזקקים והעניים. מבחינה הלכתית, זכאת אל-פיטר היא חובה על כל מוסלמי ומוסלמית אשר יש בידיהם את האפשרות הכלכלית. זכאת אל-פיטר היא חובה אך ורק בפרק זמן מסוים. אם פלוני פספס את ההזדמנות לתת את זה בלי סיבה מוצדקת, הוא נחשב כמי שביצע חטא. למרות שניתן לעשות זה בכל חודש הרמדאן, זה הופך לחובה בשקיעת השמש של היום האחרון של הצום ועד לתפילת החג. התכלית העיקרית של זכאת אל-פיטר היא לספק לעניים מספיק אוכל על מנת שיוכלו לחגוג את עיד אל-פיטר שבסוף חודש הרמדאן, ביחד עם שאר המוסלמים. כל מוסלמי נדרש לתת זכאת אל-פיטר במהלך או בסופו של חודש הרמדאן, כאות תודה לאל על כך שהוא אפשר לו לצום. זכאת אל-פיטר מתפקדת הן כמס על הצם, והן על מנת לטהר אותו מחטאיו, וכמו כן לעזור לעניים ולנזקקים. חשיבותה של הזכאה בכלל ושל זכאת אל-פיטר בפרט, היא מחזור ההון בתוך החברה האסלאמית. יחד עם זאת, בזכאת אל-פיטר על כל אדם לחשב כמה עליו לשלם עבור עצמו ואלו אשר בחסותו (אשתו, ילדיו וכו'), ואז לחלק זאת בקהילה. כך למעשה זכאת אל-פיטר משחקת תפקיד חשוב בחיזוק הקשרים בקהילה, מפני שהעשיר מחויב לבוא במגע ישיר עם העני, והעני צריך לבוא במגע ישיר עם זה שיותר עני ממנו. המגעים בין השכבות השונות בחברה עוזרים לפתח קשרים של אחווה, אהבה וחמלה בתוך הקהילה. מדיה וקבצים בנושא זכאת אל-פיטר בוויקישיתוף Umar, Mustafa, WELCOME TO ISLAM : A STEP-BY-STEP GUIDE FOR NEW MUSLIMS, Second Edition, United States: CreateSpace Independent Publishing Platform, 2011 Senturk, Omer Faruk., Charity in Islam : a comprehensive guide to Zakat, Somerset, N.J.: Light, Inc, 2007 DeLong-Bas, Natana J.,, Islam : a living faith, Winona, Minnesota